**Zápisnica z konania Valného zhromaždenia Urbariátu pozemkové spoločenstvo Ptičie, konaného dňa 26.5.2012**

VZ U PS Ptičie sa konalo 26.5.2012 so začiatkom o 17 00 hodine v kultúrnom dome obce Ptičie.

Zo 176 aktuálnych vlastníkov podielov ku dňu 12.12.2011 bolo prítomných 79 podielnikov.

Z celkového počtu hlasov 2044, bolo prítomných 1070 hlasov, VZ bolo uznášaniaschopné.

VZ viedol súčasný predseda U PS Ptičie, Ing. G. Lancoš, ktorý po privítaní a oboznámení s programom navrhol za predsedu mandátovej komisie – Ing. J. Lancoša a člena p. D. Jabloňského, za predsedu návrhovej komisie – p. J. Hivku a člena Ing. V. Džubáka. Takisto navrhol vyhotoviteľa zápisnice –p. R. Balaščíka, za overovateľov p. J. Balaščíka a p. M. Balaščíka.

Títo boli VZ jednohlasne schválení.

Následne predseda mandátovej komisie Ing. J. Lancoš nás oboznámil z počtom prítomných hlasov a skonštatoval, že VZ je uznášaniaschopné.

Potom VZ jednohlasne schválilo navrhnutý program VZ U PS Ptičie.

V rámci kontroly plnenia úloh z VZ v roku 2011 p. podpredseda U PS Ptičie – R. Balaščik prečítal Uznesenie č. 1/2011 z VZ zo 7.5.2011.

V bode 3 predseda Ing. G. Lancoš predniesol správu o činnosti výboru a hospodárení spoločenstva.

V bode 4 p. S. Kaňuk predniesol správu OLH.

V bode 5 p. J. Balaščík predniesol správu finančného hospodára.

V bode 6 Ing. G. Lancoš predniesol správu o RÚZ a daňových otázkach.

V bode 7 M. Balaščík predniesol správu DR.

V bode 8 bola v plnom rozsahu jednohlasne schválená RÚZ za rok 2011.

V bode 9 bol jednohlasne schválený návrh na rozdelenie ziskov.

V bode 10 po odstúpení člena výboru p. M. Cukrovaného bol jednohlasne zvolený nový člen výboru Ing. V. Džubák. Po odstúpení členov DR p. Š. Radu st. a p. M. Čorného boli jednohlasne zvolení Ing. B. Šalatová a p. J. Rak.

V bode 10 sa do diskusie nikto neprihlásil.

V bode 11 bol p. J. Hivkom, predsedom návrhovej komisie prečítaný návrh na uznesenie. Jednohlasne bol VZ U PS Ptičie schválený návrh na uznesenie, týmto Uznesenie č. 1/2012 z VZ U PS Ptičie dňa 26.5.2012 nadobudlo právoplatnosť.

V bode 12 sa predseda U PS Ptičie poďakoval prítomným za účasť a pozval ich na malé občerstvenie.

26.5.2012

Zápisnicu vyhotovil: p. Róbert Balaščík .........................

Zápisnicu overili: p. Ján Balaščík .........................

 p. Milan Balaščík .........................